ఐపీఎల్‌లో బెంగళూరు ‘సరికొత్త’ చెత్త రికార్డ్..!
ఇన్నింగ్స్‌ 12వ ఓవర్ వేసిన చెన్నై స్పిన్నర్ ఇమ్రాన్ తాహిర్ బౌలింగ్‌లో బెంగళూరు మిడిలార్డర్ బ్యాట్స్‌మెన్ నవదీప్ షైన్ బంతిని డిఫెన్స్ చేసేందుకు ప్రయత్నించాడు. కానీ.. అనూహ్యంగా టర్న్ తీసుకున్న బంతి.. తొలుత అతని బ్యాట్‌ అంచు తాకి.. అనంతరం ఫ్యాడ్స్‌ను ముద్దాడుతూ వెళ్లి వాట్సన్ చేతుల్లో పడింది. దీంతో.. ఎల్బీడబ్ల్యూ కోసం చెన్నై అప్పీల్ చేయగా.. ఫీల్డ్ అంపైర్ తిరస్కరించాడు. బంతి వికెట్లకి తాకేలా వెళ్లలేదని అంపైర్ భ్రమించాడు.
అంపైర్ నిర్ణయంపై సమీక్షకి వెళ్లేందుకు బౌలర్ తాహిర్‌తో మాట్లాడిన ధోనీ.. డీఆర్‌ఎస్ కోరేలా కనిపించలేదు. మరోవైపు.. స్టేడియంలోని పెద్ద స్కీన్లపై డీఆర్‌ఎస్ టైమ్ కౌంట్‌డౌన్ కనిపించింది. (బంతి డెడ్ అయిన 15 సెకన్లలోపే డీఆర్‌ఎస్ అడగాలనేది ఐసీసీ నిబంధన) దీంతో.. చెన్నై.. డీఆర్‌ఎస్‌కి వెళ్లేలా కనిపించలేదు. కానీ.. ఆఖరి సెకనులో ధోనీ అనూహ్యంగా డీఆర్‌ఎస్ అడిగి.. అందర్నీ ఆశ్చర్యపరిచాడు. అప్పటి వరకూ ధోనీని గమనిస్తూ వచ్చిన.. ఫీల్డ్ అంపైర్ ఇక చూపు మరల్చుకుంటున్న దశలో ధోనీ అతనికి షాకిచ్చాడు. రిప్లైలో బంతి బ్యాట్‌కి తాకి.. స్లిప్‌లో నేరుగా షేన్‌వాట్సన్‌ చేతుల్లోకి వెళ్లినట్లు కనిపించడంతో అంపైర్ తన నిర్ణయాన్ని మార్చుకుని.. షైనీని ఔట్‌గా ప్రకటించాడు.
Such a nakkals fellow Dhoni is .. waits till 1 second left to call for review! #CSKvRCB
&mdash; Prahalad (@prahaladkobla) 1553354712000
LOOOL DHONI IS PLAYING WITH THE DRS NOW
&mdash; Himamshu Srivathsa (@IconicOziI) 1553355534000
 
Telugu News App ఏపీ, తెలంగాణకు సంబంధించిన లేటెస్ట్ అప్‌డేట్స్‌, జాతీయ, అంతర్జాతీయ, ఎడ్యుకేషన్, బిజినెస్, సినిమా, ఆధ్యాత్మికం, స్పోర్ట్స్, వైరల్ కథనాల కోసం తెలుగు సమయం యాప్‌ను డౌన్‌లోడ్ చేసుకోండి.